**Întrebare**

Ținând cont de interesul pe care îl manifestăm pentru studiul din cererea dumneavoastră de ofertă, am dori o clarificare referitoare la preț.

Considerăm că ar fi util ca instituția dumneavoastră să precizeze un preț estimativ sau un interval de sume în care ofertele să se încadreze. Din păcate, posibilitatea ca fiecare ofertant să depună ce ofertă dorește lasă loc de interpretare.

**Răspuns**

După cum este menționat în Anunțul privind Solicitarea de Expresii de Interes, această procedură se desfășoară în conformitate cu prevederile Regulamentul Băncii Mondiale privind achizițiile în cadrul împrumuturilor de finanțare a proiectelor de investiții.

Astfel:

* Conform Regulamentului menționat mai sus, nu se comunică bugetul estimat cu referire la valoarea contractului ce urmează a fi semnat;
* În această etapă de procedură, se va face evaluarea Expresiilor de Interes primite. Așa cum este de altfel descris în Anunț, se solicită prezentarea unor documentații sub numele de Expresii de Interes, și nu propriu-zis a unor oferte/propuneri tehnice și financiare, iar Expresiile de Interes trebuie să conțină informații prin care potențialii Consultanți să demonstreze că au calificările necesare și o experiență relevantă pentru a furniza Serviciile descrise în Termenii de Referință specifici acestei proceduri de selecție.